Sophie Turner

Sophie Turner (født 1996) er en britisk skuespiller. Hun spilte rollen som Sansa Stark i HBOs fantasyserie Game of ThronesGame of Thrones, IMDb. Rollen fikk henne nominert for en Young Artist Award.

 Karriere 
Hun fikk sin første rolle i 2011, som Sansa Stark, datter av en mektig lord i HBOs fantasy-dramaserie Game of Thrones. Det var hennes dramaskolelærer som oppfordret henne til å prøvespille for rollen. Hun farget håret fra blondt til rødt før prøvespillingen.

I 2013 spilte hun hovedrollen i en indie thrillerfilm, Panda Eyes, som er basert på novellen Another Me, skrevet av Catherine MacPhail. Samme år spilte hun Adeline March i TV-filmen The Thirteenth Tale i 2013, og var med i komedien Barely Lethal.

Hun leste også inn lydbokversjonen av en novelle skrevet av Lev Grossman, i tillegg til novellen «Dangerous Women», skrevet av George R. R. Martin. Fortellingen i sistnevnte finner sted i Westeros, i A Song of Ice and Fire-verdenen, mange år før starten av A Game of Thrones.

 Biografi 
Turner ble født i Northampton og flyttet til Warwick da hun var to år. Der gikk hun på Warwick Prep School til hun var elleve år gammel, og flyttet senere til King's High School. Turner har vært et medlem av den lokale teateret Playbox Theatre Company siden hun var tre år.

Turner er venn med skuespillerinnen Maisie Williams, som spiller Sansa Starks lillesøster Arya Stark. De møttes på audition for Game Of Thrones før de fikk disse rollene.

Etter at innspillingen av første sesong av Game of Thrones var ferdig, adopterte Turner hunden Zunni, som spiller Sansa Starks skrekkulv Lady.

Hun ble forlovet med Joe Jonas den 15. oktober 2017.

Referanser

 Eksterne lenker 



Kategori:Engelske skuespillere
Kategori:Personer fra Northampton